**Naziv projekta:** IZVRSNOST I UČINKOVITOST U VISOKOM OBRAZOVANJU U POLJU EKONOMIJE (E4)

**Ukupna vrijednost projekta:** 3.999.740,00 kn

**Trajanje:** 22.3.2019. - 22.3.2022.

**Programski okvir:** Europski socijalni fond

**Nositelj**: Sveučilište u Splitu, Ekonomski fakultet

**Partneri:**

1. Sveučilište u Rijeci, Ekonomski fakultet

2. Sveučilište u Zagrebu, Ekonomski fakultet

3. Sveučilište J.J. Strossmayera u Osijeku, Ekonomski fakultet

4. Sveučilište u Rijeci, Fakultet za menadžment u turizmu i ugostiteljstvu

5. Sveučilište u Zadru

6. Sveučilište u Dubrovniku

7. Sveučilište Jurja Dobrile u Puli

Projekt se fokusira s jedne strane, na standarde zanimanja (SZ) i odgovarajuće standarde kvalifikacija (SK) sveučilišnih studijskih programa (SP) (7. razina) iz polja ekonomije, specifično iz područja poslovne informatike, turizma, računovodstva, poduzetništva, međunarodnog poslovanja te, s

druge strane, na podizanje institucionalnih kapaciteta za osiguranje kvalitetnog, interaktivnog, efikasnog nastavnog procesa.

Razlozi odabira upravo ovih područja su sljedeći:

Hrvatsko gospodarstvo je malo i otvoreno (udio izvoza u BDP-u 2016. bio je 26,6%, a uvoza 42,58% - DSZ), koje se mora uključiti u globalne ekonomske procese. Većinu gospodarskih subjekata čine mala i mikro poduzeća (udio poduzeća sa do 10 zaposlenih u ukupno aktivnim poduzećima bio je 2015. godine 91,49%) s niskom stopom preživljavanja (udio onih starih 3 godine je 5,29%, a starih 5 godina je samo 4,09%), a još je niži udio (3,92%) u ukupnoj zaposlenosti (EUROSTAT). Turizam je jedna od rastućih gospodarskih djelatnosti (sudjeluje od 4,55% u najužem obuhvatu (NKD – sektor I), do oko 20% u ukupnom obuhvatu), sa stopom rasta BDV od 5% u 2016. No, u ukupnoj zaposlenosti sudjeluje

sa tek 6,8%, a od toga je tek 6,5% visokokvalificiranog kadra. S druge strane, udio nezaposlenih u radno sposobnom stanovništvu RH iznosio je 2016. godine 6,73%, od čega je 57,5% u dobnoj skupini od 25-49 godina (DZS), s varijacijama po županijama. To upućuje na pitanje obujma i strukture ponude radne snage, a odatle i programa obrazovanja uopće, te posebno visokog obrazovanja na pojedinim područjima (Strategija obrazovanja, znanosti i tehnologije (SOZT), cilj 1, podcilj 1.1, mjera 1.1.1).

Visokoobrazovni kadrovi iz područja poslovne informatike i računovodstva, prema podacima iz samoanalize partnerskih institucija (PI), zapošljavaju se u roku od najviše 6 mjeseci. Stoga i ne čudi postojanje velikog broja SP (i prijedloga SZ i SK) orijentiranih poduzetništvu, računovodstvu, poslovnoj informatici, međunarodnom poslovanju, turizmu. Ipak, još uvijek je izazov utvrditi poslove i kompetencije kadrova na vertikali sveučilišnih kvalifikacija (7. razina), koje su za razliku od onih na vertikali stručnih studija, relevantne i u europskom kontekstu (u skladu s QF-EHEA i EQF).

Trenutno, sveučilišni SP iz ovih područja nisu usustavljeni po zahtjevima HKO-a. Ne postoje ni SZ ni SK. Stoga se postavljaju zahtjevi razvoja takvih SP koji će imati ne samo jasno definirane ishode učenja (IU) i načina njihove provjere (SOZT-podcilj 1.2., mjere 1.2.1., 1.2.4., 1.2.5; ESG-standard 1.2), već će direktno odgovoriti na potrebe gospodarstva, uvažavajući lokalne i regionalne specifičnosti (COM(2016)381- prioritet 2.3., mjera 9), te osigurati, dugoročno, fleksibilnost stečenih kompetencija unutar zadanih kvalifikacija (COM(2017)247-prioritet 2.1., mjere 2 i 4).

Problem koji se uvijek javlja, bez obzira na kvalitetu IU, jest zainteresiranost studenta za studij i studiranje. Navedeni problem ima implikacije u izvedbi nastavnog gradiva, ocjenjivanja IU, istraživanju, jasnim mogućnostima razvoja karijere. Stoga se planira osnivanje Gospodarskih savjeta

(GS) i Centara za razvoj karijera (CRK) (SOZT-cilj 2, podcilj 2.7, mjera 2.7.1.). GS ima aktivnu ulogu u svim projektnim aktivnostima (definiranje SZ, SK i identifikacija IU; poslovni i razvojni problemi koji se rješavaju u suradnji s PI (istraživači i studenti) i koji postaju sastavni dio nastavnog gradiva; stručne prakse; dinamika razvoja i fleksibilnost kompetencija unutar definiranih kvalifikacija), ali i nakon projekta (COM(2017)247-prioritet 2.3, mjera 14; SOZT-cilj 4, podcilj 4.2., mjera 4.2.4).

CRK prvenstveno je orijentiran prema studentima (praćenje karijera (COM(2016)381 - prioritet 2.3., mjera 10; COM(2017)247-prioritet 1, mjera 1); razvoj ključnih (poduzetničkih) kompetencija (COM(2016)381-prioritet 2.1., mjere 2 i 4)) i prema nastavnicima (jačanje pedagoških i metodičkih

kompetencija) (COM(2017)247-prioritet 1, mjera 4 i 5; prioritet 3, mjera 11; ESG-standard 1.3 i 1.5; SOZT cilj 3, podcilj 3.1, mjera 3.1.3). Posljedično, razvija se i sustav osiguranja kvalitete (SUK) na PI (sukladno ESG-standard 1.1), (posebice u vidu institucionalnog ispitivanja nastavnog i nenastavnog osoblja o svim pitanjima u svezi oblikovanja, ostvarenja i ocjenjivanja IU odnosno uvjeta izvođenja SP, te njihovog poboljšanja) (ESG-standard 1.6), te informiranost potencijalnih i stvarnih studenata o institucijama, programima, karijerama (mrežne stranice svakog partnera) (ESG-standard 1.7 i 1.8).

Jasno je, dakle, da projekt definira dvije ciljne skupine: nastavno i nenastavno osoblje (podizanje kompetencija), te (partnerske) institucije (podizanje kapaciteta), a sve aktivnosti u suštini rezultiraju povećanjem kvalitete, relevantnosti i učinkovitosti SP na PI.

**Ciljevi projekta:**

1. Razvijeni standardi zanimanja u polju ekonomije (područja: računovodstvo, poslovna informatika, poduzetništvo, međunarodno poslovanje, turizam) sukladno potrebama gospodarstva i načelima HKO
2. Razvijeni standardi kvalifikacija sukladno definiranim standardima zanimanja te inovirani i unaprijeđeni odgovarajući sveučilišni studijski programi na partnerskim institucijama
3. Unaprijeđeni institucionalni kapaciteti i kvaliteta nastavnog procesa na partnerskim institucijama sukladno ESG standardima

**Kontakt osoba:**

Snježana Pivac

Prodekanica za nastavu

snjezana.pivac@efst.hr